Μιχάλης Ζαμπίδης

Ο Μιχάλης Ζαμπίδης (γενν. 15 Ιουλίου 1980) είναι Έλληνας αθλητής του κικ μποξ. Είναι κάτοχος 18 παγκόσμιων τίτλων και είναι διεθνώς γνωστός με το προσωνύμιο «Iron Mike» (Σιδερένιος Μιχάλης). Έχει στο ενεργητικό του 180 αγώνες κατά τους οποίους μετράει 158 νίκες και 87 νοκ άουτ.

 Γεννήθηκε στην Αθήνα στις 15 Ιουλίου 1980. Ο πατέρας του είναι Έλληνας ποντιακής καταγωγής. Ξεκίνησε από τα έξι του χρόνια τον αθλητισμό με κλασική γυμναστική και συνέχισε με Σότοκαν καράτε στο οποίο πήρε καφέ ζώνη. Ασχολήθηκε επίσης και με το Μουάι Τάι. Παράλληλα άρχισε Kickboxing και κατέκτησε το πρωτάθλημα Kickboxing Ελλάδος στη κατηγορία Junior. Μετά από αυτό αφιερώθηκε επαγγελματικά στο Kickboxing. Στα 16 του προτάθηκε για μια θέση στο Βιβλίο Ρεκόρ Γκίνες, έχοντας πετύχει 48 νοκ άουτ επί αντιπάλων σε 60 αγώνες.Το Μάρτιο του 2008 πρώτευσε στο τουρνουά Νο Ρισπέκτ 4 (No Respect 4) στο στάδιο «Βόνταφον Αρίνα», στη Μελβούρνη. Νίκησε στα σημεία τον Αυστραλό πρωταθλητή στα 70 κ. Daniel «The Rock» Dawson.Στις 31 Ιανουαρίου του 2009 κατέκτησε τη 155η νίκη του επί του Δανού πρωταθλητή Ρασάν Μουχαρέμπ, σε τουρνουά στο Ηράκλειο Κρήτης, που διοργανώθηκε από τον Αθλητικό Σύλλογο «Minoas Boxing Club» της μεγάλης ομαδας πυγμαχίας του Ηρακλειού που διωργανώνει κάθε χρόνο το Minoas Cup.Το 2010 συμμετείχε στο τηλεοπτικό σόου Dancing with the stars, όπου αναδείχτηκε 5ος. Τον Μάιο του 2010 δημιούργησε την πρώτη του σχολή / γυμναστήριο, το ZAMBIDIS CLUB στην περιοχή της Γλυφάδας. Στα τέλη του 2010 κατέκτησε την 3η θέση στο Κ-1 ΜΑΧ στην Ολυμπιάδα του αθλήματος στην Ιαπωνία, ενώ σε παγκόσμια ψηφοφορία που διεξήγαγε η διοργανώτρια του Κ-1 μέσω της επίσημης ιστοσελίδας της, ο Iron Mike ανακηρύχθηκε «MVP» της διοργάνωσης με το εντυπωσιακό ποσοστό 42,6%. Επίσης το 2012 κατέκτησε ξανά την 3η θέση στο K-1 WORLD MAX, που έγινε στο κλειστό του Ο.Α.Κ.Α. στην Αθήνα. Το 2015 ο Έλληνας πρωταθλητής νίκησε τον Αυστραλό Στιβ Μόξον, με ομόφωνη απόφαση των κριτών στον τελευταίο αγώνα της καριέρας του και γνώρισε την αποθέωση από περίπου 7.000 θεατές, που βρέθηκαν στο Στάδιο Ειρήνης και Φιλίας.Τον Οκτώβριο του 2017 συμμετείχε στο τηλεοπτικό ριάλιτι επιβίωσης Nomads. Τον Μάρτιο του 2019 επέστρεψε στην ενεργό δράση και έπειτα από απουσία 3,5 χρόνων νίκησε τον Βενεζουελανό Αντόνιο Γκόμες σε αγώνα επαγγελματικής πυγμαχίας. Στις 16 Μαΐου 2022 έγινε για πρώτη φορά πατέρας αφού η σύντροφος και μετέπειτα σύζυγός του από τις 17 Ιουνίου της επόμενης χρονιάς, Μαρία Ντάσιου γέννησε τις δίδυμες κόρες τους. 2019 BREAKOUT. Champion 2015 World W.K.U. Champion 2015 W.U.P. World Champion & "King of the Ring" Belt - Ελλάδα 2015 SuperKombat Παγκόσμιος Πρωταθλητής -71 κιλά (2η υπεράσπιση τίτλου) 2013 SuperKombat Παγκόσμιος Πρωταθλητής -71 κιλά 2012 K-1 WORLD MAX Παγκόσμια 3η Θέση 2012 W.I.P.U. "King of the Ring" Oriental Κανονισμού έξοχος Welterweight Παγκόσμιος Πρωταθλητής -71 κιλά (5η υπεράσπιση τίτλου) 2011 W5 World Grand Prix Παγκόσμιος Πρωταθλητής KO -71 κιλά 2011 W.I.P.U. "King of the Ring" Oriental Κανονισμού έξοχος Welterweight Παγκόσμιος Πρωταθλητής -70 κιλά (4η υπεράσπιση τίτλου) 2010 K-1 WORLD MAX Παγκόσμια 3η Θέση 2009 World PROFI Παγκόσμιος Πρωταθλητής (πρώτη υπεράσπιση τίτλου) 2008 W.I.P.U. "King of the Ring" Oriental Κανονισμού έξοχος Welterweight Παγκόσμιος Πρωταθλητής -70 κιλά (3η υπεράσπιση τίτλου) 2008 A-1 Combat Κύπελλο Super Παγκόσμιος Πρωταθλητής Welterweight 2006 W.I.P.U. "King of the Ring" Oriental Κανονισμού έξοχος Welterweight Παγκόσμιος Πρωταθλητής -70 κιλά (2η υπεράσπιση τίτλου) 2005 World PROFI Παγκόσμιος Πρωταθλητής 2005 W.K.B.F. Super Παγκόσμιος Πρωταθλητής Welterweight 2005 W.I.P.U. "King of the Ring" Oriental Κανονισμού έξοχος Welterweight Παγκόσμιος Πρωταθλητής -70 κιλά (1η υπεράσπιση τίτλου) 2003 W.I.P.U. "King of the Ring" Oriental Κανονισμού Super Παγκόσμιος Πρωταθλητής Welterweight -70 [kg 2002 WOKA Super Welterweight Παγκόσμιος Πρωταθλητής (4η υπεράσπιση τίτλου) 2002 K-1 Max Παγκόσμιος Πρωταθλητής - Ωκεανία 2002 W.I.P.U. "King of the Ring"Ταϊλανδικά Πρωταθλητής Πυγμαχίας Τουρνουά 2001 WOKA Super Welterweight Παγκόσμιος Πρωταθλητής (3 υπερασπίσεις τίτλου το εν λόγω έτος) 2000 W.O.K.A Super Παγκόσμιος Πρωταθλητής Welterweight 1998 Παγκόσμιο PROFI Πρωταθλητής Ευρώπης 1997 I.S.K.A. Πρωταθλητής Βαλκανίων 1996/1998/1999/2000 Πρωταθλητής Πυγμαχίας Ελλάδας Επίσημη ιστοσελίδα του Μιχάλη Ζαμπίδη